SARL-NUUS SONDAG 07 Oktober 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
'n nuusbulletin uit elke Sondag om 08:15 SAT in Afrikaans en om 08:30 SAT in 
Engels. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak moet word dat die sleutel van Frans 
Jonker, ZS6ANI, op 23 Augustus 2012 stil geraak het. 


Ons innige meegevoel aan sy familie en vriende. 
(POUSE) 
IN DIE NUUS VANDAG: 


PETER LAKE, ZL2AZ, AANGESTEL AS VOORSITTER VAN TARU 
STREEK 38 


NUWE MINISTER VIR DIE DEPARTEMENT WETENSKAP EN TEG- 
NOLOGIE 


RADIO-AMATEURS MOET BYDRA TOT SUID-AFRIKA SE KUNDIGHEI 
DSEKONOMIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


PETER LAKE, ZL2AZ, AANGESTEL AS VOORSITTER VAN TARU 
STREEK 3 


Die direkteure in Streek 3 van die TARU het besluit om Peter Lake, ZS2A7, van 
Wellington, Nieu-Zeeland, as die Voorsitter van Streek 3 aan te stel. Hy vervang 
Michael Owen, VK3KT, wat onverwags verlede maand oorlede is. Michael was 
Streek 3 voorsitter sedert 2006 en was ook die voorsitter van die Australiese 
amateurradiovereniging, WIA. Peter Lake het gesê dat hy baie dankbaar is vir 
sy mededirekteure se ondersteuning in hierdie moeilike tyd en ook vir Streek 3 
se sekretaris, Ken Yamamoto, JA1GJP, se werk om die formaliteite af te handel. 
Hy het ook verklaar dat hy sy bes sal doen om die take wat deur Michael 
aangevoor is, en ook ander werk in proses, verder te voer. In die toespraak 
het hy ook verklaar dat dit vir hom `n voorreg is om die ledeverenigings en 
medeamateurs in Streek 3 te dien. 


NUWE MINISTER VIR DIE DEPARTEMENT WETENSKAP EN TEG- 
NOLOGIE 


Derek Hanekom is aangestel as die nuwe Minister van Wetenskap en Tegnologie, 
na die aanstelling van Naledi Pandor as Minister van Binnelandse Sake. Derek 
het nou 'n groot paar skoene om vol te staan aangesien Naledi Pandor uitgeblink 
het in die portefeulje; sy het byvoorbeeld 75% van die SKA vir Suid-Afrika 
ingepalm. Sy het wetenskap en tegnologie hier op die hoofweg geplaas en 'n 
kundigheidsekonomie vir Suid-Afrika met ywer bevorder. Sy was `n passievolle 
spreker op menige tegnologie-verwante geleenthede. Sy sal ongetwyfeld gemis 
word in die Departement Wetenskap en Tegnologie. As adjunk-minister was 
Derek Hanekom by menige projekte agter die skerms betrokke en het onlangs 
gasheer gespeel vir verskeie inligtingsessies oor die SKA. 


Ons wens albei ministers sukses toe in hulle portefeuljes. 
VERANDERINGE IN DIE SARL-RAAD 


Die SARL het Gideon Jannasch op die Raad gekoëpteer om die portefeulje 
van RAFE-bestuurder te behartig. Ander veranderinge is dat die BHF/UHF- 
portefeulje verskuif het vanaf Riaan Greeff, ZSAPR, na Frik Wolf, ZS6EZ. Riaan 
behou die Tesourierportefeulje. Die Raad het die verandering aangebring om 
die werklas beter te hanteer. 


NUWE E-POSADRES VIR RAE-SAKE 


'n Nuwe RAE-posbus is opgestel om the inligtingsvloei te bespoedig. In ver- 
volg moet RAFE-navrae gerig word aan rae@sarl.org.za. Kandidate moet die 
korrespondensie wat aan hulle gestuur is, sorgvuldig lees aangesien dit krities 
belangrike inligting bevat. Kandidate wat nog dokumente uitstaande het, moet 
dit so spoedig moontlik aanstuur na rae@sarl.org.za. 


RTA CD en SDR-BOUSTELE 


`n Klein aantal van die RTA CD en SDR eksperimentele boustelle is beskikbaar 
vir persone wat nie die RTA bygewoon het nie. Besonderhede kan gesien word 
by www.sarl.org.za, klik op RTA in die linkerhandse kolom op die tuisblad. 


A pakket wat die boustel en die CD bevat is beskikbaar teen R140 plus R30 ver- 
pakking en posgeld. Die CD alleen is beskikbaar teen R100 plus R20 verpakking 
en posgeld. Hierdie pryse is vir SARL-lede. Nie-lede betaal `n bykomende pre- 
mie. Slegs bestellings op die bestelvorm en vooruitbetaal deur middel van `n 
bankoordrag, kan aanvaar word. Kontroleer voorraadvlakke op die RTA webw- 
erf voor bestelling. 


RADIO-AMATEURS MOET BYDRA TOT SUID-AFRIKA SE KUNDIGHEI 
DSEKONOMIE 


In sy beleidsrede by die vier RTA s, het die SARL se President gesê dat radioa- 
mateurs moet bydra tot Suid-Afrika se pogings om vir die land `n kundighei- 
dsekonomie te bou. Hy stel dit dat navorsing en ontwikkeling die groei van 


kundigheidsintensiewe aktiwiteite bevorder. Daar is `n duidelike verband tussen 
die intensiteit van navorsing en ontwikkeling en kompeterendheid. Een van Suid- 
Afrika se doelwitte is om die land se kundigheidsontwikkelingskapasiteit te ver- 
hoog, sodat wêreldklasnavorsing gedoen kan word en gevorderde ontdekkings 
omgesit kan word in innoverende produkte en prosesse. 


“Ek glo dat ons 'n bydrae kan maak. amateurradio is geseën met deel van 
die radiospektrum wat groter is as wat baie beleidmakers glo, geregverdig is. 
Daarteenoor moet opgeweeg word die geskiedenis van die aanvoring van nuwe 
ontwikkelings deur radioamateurs. Ons moet voortbou op ons passie om te 
eksperimenteer en ontwikkel.” 


“Blootstelling aan amateurradio het al baie jongmense aangevuur om met, loop- 
bane in die tegnologiese nywerhede te begin. Baie van hulle het uitgeblink 
en groot bydraes gelewer. Ek dink byvoorbeeld aan Jack Kirby wat die 2000 
Nobelprys gewen het vir die ontwikkeling van die mikrobaan. `n Ander Nobel- 
pryswenner wat sy loopbaan ontwikkel het uit `n belangstelling in amateurradio, 
is Joe Taylor, K1JT. Hy het saam met Russel Hulse die 1993 Nobelprys in fisika 
verower vir die ontdekking van 'n nuwe tipe pulsar, `n ontdekking wat nuwe 
moontlikhede vir die studie van gravitasie blootgelê het.” 


“Jy mag nou vra, maar hoe kan ek bydra” het Rassie gesê. *Ek is nie n Joe Taylor 
nie”. Ja, maar Joe Taylor was ook nie wat Joe Taylor vandag is nie. Dit was sy 
belangstelling in nuwe dinge, nuwe idees wat hom gemaak het wat hy vandag is. 
Radioamateurs eksperimenteer baie, maar hulle het `n groot probleem; hulle is 
traag om hulle resultate te deel deur middel van praatjies by klubvergaderings 
of deur artikels in Radio ZS of ander tegniese publikasies. 


Rassie het baie interessante projekte geskets waarmee amateurs `n groot bydrae 
kan maak. Jy kan die teks van sy aanbieding aflaai van die SARL se webwerf 
deur RTA te kies in die linkerkolom. 


VRYWILLIGERS VIR DIE SARL SE NUUSSPAN 


Die SARL-Nuusspan ondervind `n ernstige tekort aan bulletinsamestellers. Hi- 
erdie nuusitem is 'n versoek vir vrywilligers om hulle dienste aan te bied om 
die bulletinstelsel aan die gang te hou. Die werk van die bulletinsamesteller is 
om nuusitems wat hy/sy van die webwerf af ontvang, saam te stel in `n bulletin 
en dan die bulletin in Afrikaans te vertaal. (Die vertaling is verreweg die mees 
tydrowende taak vir die samesteller). Na die samestelling en vertaling word die 
bulletins per e-pos na die Nuusredakteur gestuur. 


Bulletinsamestellers moet SARL-lede wees, tweetalig en met basiese rekenaar- 
en redigeringsvaardighede en moet `n e-posadres hê. Elkeen neem verantwoorde- 
likheid vir die bulletins vir twee maande uit elke jaar. 


Indien u dalk die nodige vaardighede het en bereid is om die taak te probeer, 
stuur asseblief u naam en kontakbesonderhede aan Fritz, ZS6SF, met e-posadres 
secretary@sarl.org.za voor Maandag 15 Oktober. Sonder genoeg vrywilligers, 
kan die Afrikaanse bulletin nie volgehou word nie. 


KLUBNUUS 


Die Algemene Jaarvergadering van die Oos-Rand Amateurraddioklub is op 29 
September gehou en lede is as volg tot die klub se komitee verkies: 


1. Voorsitter - Marc d'Hotman de Villiers, ZSOMDH 
2. Visevoorsitter - Ben Fourie, ZSGOBEN 
3. Sekretaris - Elize Findt, ZS6JDY 
4. Tesourier - Chris Gryffenberg, ZS6COG 
5. Herhaleronderhouers - Hampie Findt, ZSGHJF & Chris Gryffenberg, 
ZS6OOG 
6. Snuffelmark - Francois Jacobs, ZS6COI, & Judy Pretorius, ZS6JDY 
7. @SL-bestuurder - Francois Reyneke, ZS6FDX 
8. Nuusbrief - Elize Findt, ZSGECF 
9. Toekenningsbestuurder - Chris Gryffenberg, ZS6COG 
10. Nuusbulletins - Elize Findt, ZSGOECF 
11. Webmeester - Glynn Chamberlain, ZS6GLN 
12. Klubnutsman - Glynn Chamberlain, ZS6GLN 
13. RAF-koërdineerder — Elize Findt, ZS6ECF 
14. Spesiale gebeurtenisse en projekte - Brian Mckenzie, ZS6BNM & Margolet 
Mckenzie, ZS6MRG 
15. Klub 675 - Judy Pretorius, ZS6JDY, Glynn Chamberlain, ZS6GLN, & 
Elize Findt, ZSGECF 
16. HF herleidings en Net - Francois Reyneke, ZS6FDX 


Baie geluk aan die verkose lede en beste wense vir die diensjaar wat voorlê. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag is. Tans is daar 
twee reuse sonvlekke sigbaar maar nie een van hulle is aktief besig om fakkels 
te produseer nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 50. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. As 
gevolg van die seisoensverandering gaan 10 m openinge meer gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 09 Oktober - Erfenisdagnaelloop se logstate moet 
in wees na riaanzsdpr@gmail.com en fwolf@global.co.za. 15 Oktober Vry- 
willigers vir die nuusspan se name moet in wees na secretary@sarl.org.za. 20 
Oktober - Jamboree-op-die-lug en CO Hou Koers. 


Die SARL nooi u om te luister na Amateurradio Vandag, elke Sondag oggend 
om 10:00 SAT op 145.750 MHz in die Pretoria-omgewing, met herleidings op 
7 082, 7 205 en 17 760 kHz. Daar is ook 'n potgooi deur ZS6RO. Vir 'n web 
Vir oudiostrome en Echolink deur ZS6FCS, besoek www.sarl.org.za, klik op 


'Amateur Radio Today “, gaan na die groen kolom en klik op 'LUISTER OP 
DIE WEB'. `n Heruitsending vind op Maandae om 17:80 UTC op 3 230 kHz 
plaas. Sentech borg die ARMI uitsendings op die nie-amateur frekwensies. 


U het geluister na `n nuusbulletin van die Suid-Afrikaanse Radioliga, saamgestel 
deur deur Fritz Sutherland ZS6SF en geredigeer deur George Honiball, ZS6ONE. 
Dankie dat u geluister het, 73 


/EX 


